
Mórágy Község Önkormányzata

ELŐTERJESZTÉS
Mórágy Község Képviselő - testületének 2024. március 27-én tartandó
rendes/rendkívüli testületi ülésére

	Tárgy:
	Döntés szociális célú tüzelőanyag vásárlásához kapcsolódó támogatási igény benyújtásáról

	Előterjesztő:
	Glöckner Henrik polgármester

	Előterjesztést készítette:
	Tenczlingerné Füle Mária

	Előterjesztés száma:
	24. sz.

	Mellékletek száma: 
	1 db

	Az előterjesztés a jogszabályi feltételeknek megfelel:
	igen

	A döntéshez szükséges többség:
	egyszerű/minősített

	Döntési forma:
	rendelet/határozat (normatív, hatósági, egyéb)

	Az előterjesztést 
	nyílt ülésen kell/zárt ülésen kell/zárt ülésen lehet tárgyalni

	Véleményezésre megkapta:
	Glöckner Henrik polgármester


Tisztelt Képviselő-testület!
A helyi önkormányzatokért felelős miniszter pályázatot hirdetett- az államháztartásért felelős miniszter egyetértésével- Magyarország 2024. évi központi költségvetéséről szóló 2023. évi LV. törvény 3. melléklet 2.2.1 pont szerinti szociális célú tüzelőanyag vásárlásához kapcsolódó támogatásra. 

A pályázati felhívás az előterjesztés mellékletét képezi.

A pályázati felhívás nagymértékben egyezik a korábbi évek felhívásaival.
Az igényelhető tűzifa mennyiség az alábbi mutatók együttes száma alapján került meghatározásra:

· az önkormányzat 2023.évi átlagos közfoglalkoztatotti létszám adata,

· az önkormányzat 2022. évi, OSAP 1206 szerinti adatgyűjtés alapján aktív korúak ellátásában részesülők száma,

· az önkormányzat 2022. évi, OSAP 1206 szerinti adatgyűjtés alapján a rendszeres gyermekvédelmi kedvezményre jogosultak száma (osztva hárommal), illetve

· a 2023. január 1-jei lakosságszámból a 80 év feletti korcsoportos adata (osztva kettővel)

A támogatás felhasználásának feltétele a támogatáson felül 2.000 Ft/erdei m3+áfa mértékű önrész vállalása.  

A pályázat rögzítése ezúttal is az ebr42 önkormányzati információs rendszeren keresztül történik, melynek alapján Mórágy esetében igényelhető maximális mennyiségű tűzifa 94 m3, melyhez 238.760.- forint önerő biztosítása szükséges. Az önkormányzatot terheli továbbá a szállítási költség is, amelynek összege 2023. évben 7.000,- forint volt m3-enként a lakossághoz való kiszállításon felül. 

Kérem a Tisztelt Képviselő-testületet az előterjesztés megvitatására, és a határozati javaslat elfogadására!

Határozati javaslat:

Mórágy Község Önkormányzat Képviselő-testülete támogatási igényt nyújt be a települési önkormányzatok szociális célú tüzelőanyag vásárlásához kapcsolódó támogatására a maximálisan igényelhető 94 m3 mennyiségben.
Mórágy Község Önkormányzat vállalja a támogatás igénylésére vonatkozóan az önerő biztosítását 238.760,- forint összegben, vállalja továbbá a tűzifa szállításából - ideértve a rászorulókhoz való eljuttatást is - származó költségek megfizetését.
Mórágy Község Önkormányzata vállalja, hogy a szociális célú tűzifában részesülőktől ellenszolgáltatást nem kér.

Felhatalmazza a polgármestert a támogatási igény benyújtására.

Határidő: 2024. április 30.

Felelős: Glöckner Henrik polgármester

Mórágy, 2024. március 18.
 Glöckner Henrik s.k.

polgármester

